**Huskeliste til turen**

Hej!

I dette dokument kan du/I finde de mest almindelig ting man skal huske at gøre inden en tur. Det kan være en dags tur, weekendlejr eller hel sommerlejr.

Visse ting i dette dokument kan forekomme som logik for burhøns, men måske er der alligevel én af tingene som man måske ikke lige tænker over skal planlægges.

Denne guide er ikke fuldstændig og skal ikke erstatte sund fornuft eller specifikke forhold der modsiger ting i dette dokument.

Contents

[**Inden turen** 2](#_Toc117002329)

[Hvem… 2](#_Toc117002330)

[Hvornår… 2](#_Toc117002331)

[Hvor… 2](#_Toc117002332)

[Hvad… 2](#_Toc117002333)

[…Skal vi have med af… 3](#_Toc117002334)

[**Under turen** 3](#_Toc117002335)

[Gode ideer til en nemmere tur: 3](#_Toc117002336)

[**Efter turen** 4](#_Toc117002337)

[Udpakning af trailer 4](#_Toc117002338)

[Evaluering 4](#_Toc117002339)

# **Inden turen**

## Hvem…

**…Skal afsted af lederne?**

* Dette punkt og hvornår I skal afsted, hænger altid sammen. Gør jer selv en tjeneste og vælg en dato hvor flest kan deltage 😊

**…/Hvilke af grenene skal afsted?**

* Måske det bare skal være en tur kun jeres gren, men kunne det være hyggeligere/nemmere/billigere hvis i spurgte én af de andre grene om de ville være med?

## Hvornår…

**…Skal vi afsted og i hvor lang tid**

* Vigtigt at beslutte i god tid. Og længden på turen skal være afstemt efter grenen. Den allerførste tur som minier skal afsted på skal måske ikke være en hel weekend.

**…Skal vi hjem igen?**

* Er selvfølgelig afhængig af hvor lang turen er, men tidspunkt på slutdagen er godt at fast sætte. Det giver en god afgrænsning.

**…Skal vi pakke til turen?**

* Meget vigtigt hvis man skal have meget med på en tur, såsom en standlejr om sommeren.

**…Skal vi pakke ud efter turen?**

* Alt man tager med på turen skal helst også komme med tilbage. Og for at teltene ikke ligger og mugner, så skal man sørge for at pakke ud. Og det er bedst hvis alle bliver enig om en dag efter turen hvor det er overskueligt at pakke ud.

## Hvor…

**…Skal vi være henne?**

* Når man har en dato, kan man finde en hytte. Nogle gange er det dog nemmere at gøre omvendt. Find en hytte der er fed, og så en dato hvor den er ledig. Begge ting fungerer.

**…Skal vi mødes på start dagen?**

* På en togstation? På en parkeringsplads? Ved selve turstedet?
* **…og hvad tid**
* **…og hvordan kommer vi derhen vi skal?**
  + Med tog, bus, forældrekørsel eller gå-ben? Eller en kombi?

**…Skal vi hentes igen når vi skal hjem?**

* På en togstation? På en parkeringsplads? Ved selve turstedet?

## Hvad…

**…Skal der skrives ud til forældrene?**

* Er det hele hemmeligt eller skal fantasirammen forklares? Nævn hvor i skal være henne og hvordan i skal komme derhen.
* **…og senest hvornår?**
  + Jo tidligere i kan skrive til forældrene og få dem til at tilmelde sig, jo bedre. Uanset størrelsen/længden på turen.

**…Skal vi lave?**

* Hvad er aktiviteterne? Er det et stjerneløb? Er det om natten? Er der noget for alle sanser samt noget der stimulerer tankerne og styrken?

**…Er fantasi-rammen?**

* Fantasi-rammer kræver en smule ekstra energi, men det kan give ti gange igen på oplevelser.
* For inspiration så kontakt evt Gruppeledelsen eller følg ”KRUPT” på instagram.

**…Skal vi spise?**

* Altid sjovt at planlægge, men kan være surt at udføre hvis ikke det er planlagt godt nok.

Tank altid ind i om børnene skal hjælpe til eller ej, og om der ting folk ikke kan tåle, lide (udfordrer dem dog til at spise lidt inden de får noget andet) osv.

Mængder også svært, men hellere køb lidt for meget, end for lidt.

**…Sove i/under?**

* Hvor mange tror i i bliver? Hvad skal de alle sove over?
* Bliver det for koldt minier at sove ude? Er der plads til at sove indenfor?
* Skal der bygges en bivuak? Er der materialer til det?

### …Skal vi have med af…

**…Fællesgrej?**

* Ting til specifikke aktiviteter?
* Forvent intet, planlæg for alt.
  + Antag ikke at der er rafter/reb/værktøj/stor-køkken/andet, medmindre i har fået at vide af udlejer at det er der.
* Kig endelig i de to filer med standard ting man skal have med på en

**…Eget grej?**

* Børn skal altid pakke efter pakkelisten.
* Kompetente ledere pakker kompetent. Hvis man ikke har tandpasta med, så er det fordi man har planlagt det 😉

# **Under turen**

## Gode ideer til en nemmere tur:

* **Lav farvehold.** 
  + Alle børn inddeles i flere patruljer der så tager sig af, fælles opgaver (mad, opvask, hente/varme vand). Mest til store ture
  + Brug evt. farvede strips i tørklæderne til at indikere hvilken patrulje som de er i.
* **Lav morgensamlinger og vær ‘striks’ med dem.** 
  + Hejs flag, lav lidt morgenopvarmning/leg, gennemgå kort hvad vi skal lave i dag, og kort hvad farvehold (hvis det bruges) skal lave.
* **Lav daglige glemmekasse gennemgange.**
* **Lav ledermøder hver aften.** 
  + Gennemgå hvad der skal ske dagen efter, om der er noget skal ændres eller strammes op på (sagt på en pæn måde).
* **Hvem er ædru/køre ansvarlig?** 
  + Ingen skal være ekstremt beruset på en spejdertur med børn i lejren, uanset om de sover eller ej. Man må kende sin egen grænse og være ansvarlig nok til at stoppe før man bliver for fuld.
  + Alligevel er det værdifuldt at skiftes til at være ”den ansvarlige” hver aften, så man kan nyde en øl eller et glas vin.

# **Efter turen**

## Udpakning af trailer

Det er meget vigtigt for gruppen at få grejet pakket ud, telte tørret og alt sat ordentligt på plads.

Sørg for at:

* Få tørret alle telte og underlag.
* Få dem pakket sammen igen og lagt på plads.
* Få overblik over manglende stænger og/eller skader på telte samt udstyr og skriv om dem til gruppeledelsen (indtil vi får vores egen ”GrejFreak” der holder styr på den slags).
* Få alt værktøj fri for jord og sat på plads.
* Få alle tørvarer der er kommet med hjem, opbevaret sikkert. Hvis der er kornvarer eller andet som mus kan lide, så skal dette opbevares i en metalbeholder. Vi bruger pt. Metal patrulje kasse til dette.

## Evaluering

Det er vigtigt at få evalueret ellers er der rigtig meget viden der går tabt. Saml lederne, køb lidt kage på gruppens regning (eller bag selv), og gennemgå turen. Og gør det gerne så snart man kan for at folk ikke glemmer deres gode input.

**Her er nogle forslag til hvad man kan evaluere på:**

* **Hvordan var kommunikationen op til turen?** 
  + Var der tvivl blandt lederne om hvad der skulle ske?
* **Hvordan foregik pakningen af grej?** 
  + Var der noget i stod og manglede?
  + Skal dette grej skrives på ”fælles pakkelisten” på hjemmesiden?
* **Hvordan var aktiviteterne på turen?** 
  + Syntes børnene at det var sjovt?
  + Synes lederne at det var sjovt at udføre for børnene?
* **Var i nok afsted på turen?**
  + Kunne i have haft brug for flere ledere?
  + Måske forældre til at hjælpe med mad eller transport?